
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

395. Όροι, προϋποθέσεις και διαδικασία για την 
ίδρυση, λειτουργία και μεταβίβαση Κέντρων 


Αποθεραπείας και Αποκατάστασης από φυσικά ή 
Ν.Π.Ι.Δ. 1 

ΑΠΟΦΑΣΕΙΣ 

Ανάληψη και άσκηση δραστηριότητας διαμεσολάβη- 
σης στις διατραπεζικές αγορές συναλλάγματος και 
χρήματος. 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ ως προς τη Χώρα μας 
της Διεθνούς Σύμβασης για τα δικαιώματα του παι¬ 
διού (Νέα Υόρκη 20.11.1989). 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΙΤ ΑΡΙΘ. 395 (1) 


Όροι, προϋποθέσεις και διαδικασία,για την ίδρυση, λει¬ 
τουργία και μεταβίβαση Κέντρων Αποθεραπείας και 

Αποκατάστασης από φυσικά ή Ν.Π.Ι.Δ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 10 του Νόμου 
2072/1992 «Ρύθμιση επαγγέλματος ειδικού τεχνικού 
προθετικών και ορθωτικών κατασκευών και λοιπών ειδών 
αποκατάστασης και άλλες διατάξεις (ΦΕΚ 125/ 
23.7.1992, τεύχος πρώτο). 

2. Τις διατάξεις του άρθρου 29α του Ν. 1558/1985, 
όπως τροποποιήθηκε με τις διατάξεις του άρθρου 27 του 
Ν. 2081/1992 (ΦΕΚ 154/10.9.92 τ.Α). 

3. Την υπ’ αριθμ. Υ.1938/92 (ΦΕΚ 727/92 τ.Β’) από¬ 
φαση του Πρωθυπουργού «Καθορισμός αρμοδιοτήτων της 
Υφυπουργού Πρόνοιας Φάνης Πάλλη - Πετραλιά». 

4. Το γεγονός ότι από τις διατάξεις του παρόντος Π. Δ/ 
τος, ως προκύπτει και από την υπ’ αριθμ. 9567/6.8.93 βε¬ 
βαίωση της Δ/νσης οικονομικού του Υπουργείου Υγείας, 
Πρόνοιας και Κοινωνικών Ασφαλίσεων, δεν προκαλείται 
δαπάνη σε βάρος του Κρατικού Προϋπολογισμού ή του 
Προϋπολογισμού Ν.Π.Δ.Δ. 


5. Την υπ’ αριθ. 630/93 γνωμοδότηση του Συμβουλίου 
της Επικρατείας, με πρόταση της Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο 1 

Ορισμός Κέντρου Αποθεραπείας - Αποκατάστασης 
(Κ.Α.Α.) 

1. Κέντρο Α-Α είναι η αυτοτελής και ανεξάρτητη Μο¬ 
νάδα στην οποία παρέχονται υπηρεσίες υγείας και νοση¬ 
λείας σε ασθενείς εσωτερικούς ή εξωτερικούς οι οποίοι 
πάσχουν από παθήσεις του μυϊκού, νευρικού, κυκλοφο- 
ριακού, ερειστικού, αναπνευστικού συστήματος, καθώς 
και από νοητική στέρηση χρησιμοποιώντας τα σύγχρονα 
μέσα και τις μεθόδους της Ιατρικής Αποκατάστασης. 

2. Στα Κέντρα Α-Α μπορούν να λειτουργήσουν και ξενώ¬ 
νες Αποκατάστασης στην περίπτωση που υπάρχουν 
ασθενείς που χρειάζονται επανέλεγχο ή ειδική εκπαί¬ 
δευση για την αποκατάστασή τους. 

3. Τα κέντρα Α-Α μπορούν επιπλέον να περιλαμβάνουν 
στο σκοπό τους την επαγγελματική κατάρτιση, ενημέ¬ 
ρωση και ψυχαγωγία των ατόμων με ειδικές ανάγκες 
(ΑΜΕΑ), καθώς και την υλοποίηση σχετικών ακόμα προ¬ 
γραμμάτων συγχρηματοδοτούμενων από την Ευρωπαϊκή 
Κοινότητα. Δύνανται και να διενεργούν έρευνες σχετικές 
με την επαγγελματική και κοινωνική αποκατάσταση των 
ΑΜΕΑ. 

4. Οι δικαιούχοι της άδειας ιδρύσεως και λειτουργίας 
των κέντρων Α-Α μπορούν επίσης, όταν υλοποιούνται με 
τα κέντρα αυτά προγράμματα κοινωνικής προστασίας με 
τη συμμετοχή και άλλων νομικών προσώπων υπαγομένων 
στην εποπτεία του Υπουργείου Υγείας, Πρόνοιας και Κοι¬ 
νωνικών Ασφαλίσεων να συνιστούν μεταξύ τους Αστική 
Εταιρεία του άρθρου 741/επ του αστικού Κώδικα, καθώς 
και να συνάπτουν σχετικές συμβάσεις συνεργασίας με 
άλλα νομικά πρόσωπα δημοσίου ή ιδιωτικού δικαίου του 
ιδίου ή παρεμφερούς σκοπού, καθώς επίσης με Οργανι¬ 
σμούς Τοπικής Αυτοδιοίκησης. 

5. Τα κέντρα Α-Α δύνανται να θέτουν σε λειτουργία πα¬ 
ραρτήματα τόσο στο Νομό, όπου λειτουργούν, όσο και 
στους υπόλοιπους Νομούς της Ελλάδας. 

Αρθρο 2 
Δικαιούχοι 

1. Αίτηση για χορήγηση άδειας ίδρυσης και λειτουργίας 

Κέντρου Α-Α μπορούν να υποβάλουν Φυσικά ή Νομικά 
πρόσωπα του Ιδιωτικού Δικαίου. 

2. Το αυτό Φυσικό ή Νομικό πρόσωπο είναι δυνατόν να 
λάβει και περισσότερες από μία άδειες ίδρυσης και λει¬ 
τουργίας Κέντρου Α-Α. 

Αρθρο 3 

Μη δικαιούμενοι αδείας 

1. Δε χορηγείται άδεια ίδρυσης και λειτουργίας Κέντρου 
Α-Α σε όσους έχουν καταδικασθεί για παράβαση των δια¬ 
τάξεων του Ποινικού Κώδικα που συνεπάγεται κώλυμα 
διορισμού ως δημοσίου υπαλλήλου ή για παράβαση του 
Νόμου που αφορά τα ναρκωτικά. 

2. Προκειμένου για νομικά πρόσωπα και εταιρείες οι πα¬ 
ραπάνω προϋποθέσεις ισχύουν για τους νομίμους εκπρο¬ 
σώπους των ή τους διαχειριστές τους. 

Αρθρο 4 

Επιτροπή Κέντρων Α-Α 

1. Στην έδρα κάθε Νομαρχίας συνίσταται επιτροπή απο- 
τελούμενη απο τους παρακάτω: 

α. Τον εκάστοτε Δ/ντή Πρόνοιας της Νομαρχίας, 
β. Ένα Αρχιτέκτονα ή Πολ. Μηχ/κό ή Μηχανολόγο ή 
Υγειονολόγο Μηχανικό που υπηρετεί στη Δ/νση Τεχνικών 
Υπηρεσιών της Νομαρχίας. 

γ. Ένα εκπρόσωπο των οικείων Ιατρικών Συλλόγων, τον 
οποίο ορίζουν τα Διοικητικά Συμβούλια των μέσα σε τριά¬ 
ντα (30) ημέρες από την κοινοποίηση σε αυτούς των σχε¬ 
τικών εγγράφων της Νομαρχίας άλλως ορίζονται από το 
Νομάρχη. 

2. Έργο της επιτροπής είναι: 

α. Η γνωμοδότηση για χορήγηση άδειας ίδρυσης και λει¬ 
τουργίας Κέντρων Α-Α κατά το άρθρο 7 του παρόντος. 

β. Η επιθεώρηση των κτιριακών εγκαταστάσεων των 
υπό ίδρυση Κέντρων Α-Α όταν χρειάζεται για τη χορήγηση 
άδειας λειτουργίας. 

γ. Η εποπτεία και ο έλεγχος των Κέντρων Α-Α σύμφωνα 
με τις διατάξεις του άρθρου 16 του παρόντος. 

δ. Η εισήγηση για επιβολή ποινών του άρθρου 19 του 
παρόντος. 

Η επιτροπή συγκροτείται με απόφαση του οικείου Νο¬ 
μάρχη. 

Αρθρο 5 

Δευτεροβάθμια Επιτροπή Κέντρων Α-Α 

1. Συνιστάται Δευτεροβάθμια Επιτροπή Κέντρων Α-Α 
στην Κεντρική Υπηρεσία του Υπουργείου Υγείας, Πρό¬ 
νοιας και Κοιν. Ασφαλίσεων, αποτελουμένη από τους: 

α. Γ ενικό Δ/ντή Πρόνοιας. 

β. Ένα εκπρόσωπο του Πανελληνίου Ιατρικού Συλλό¬ 
γου, που ορίζεται από το Δ.Σ. μέσα σε τριάντα (30) ημέρες 
από την αποστολή των σχετικών εγγράφων, άλλως ορίζε¬ 
ται από το Υ.Π.Υ.Κ.Α. 

γ. Το Δ/ντή της Δ/νσης Βιοϊατρικής Τεχνολογίας, 
δ. Το Δ/ντή της Δ/νσης ΑΜΕΑ και Ηλικιωμένων, 
ε. Το Δ/ντή της Δ/νσης Παιδικής Προστασίας και 
στ. Το Δ/ντή Τεχνικών Υπηρεσιών. 

2. Κατά των αποφάσεων του Νομάρχη, οι ενδιαφερόμε¬ 
νοι μπορούν να ασκήσουν προσφυγή στον Υπουργό 
Υγείας, Πρόνοιας και Κοινών. Ασφαλίσεων, εντός 20 ημε¬ 
ρών από την κοινοποίηση στον ενδιαφερόμενο της Νο¬ 
μαρχιακής αποφάσεως. Ο Υπουργός αποφαίνεται ύστερα 
από σχετική γνωμοδότηση της Β/θμιας Επιτροπής Κέ¬ 
ντρων Α-Α. 


3. Η επιτροπή συγκροτείται με απόφαση του Υπουργού 
Υγείας, Πρόνριας και Κοιν. Ασφαλίσεων ή του αρμόδιου 
κατά περίπτωση Υφυπουργού. 

Αρθρο 6 

Για την ίδρυση και λειτουργία Κέντρων Α-Α απαιτού¬ 
νται: 

α. Αδεια ίδρυσης. 

β. Αδεια λειτουργίας. 

Αρθρο 7 

Άδεια ίδρυσης Κέντρων Α-Α 

1. Γιά την εγκατάσταση και λειτουργία Κέντρου Α-Α, 
απαιτείται άδεια ίδρυσης η οποία χορηγείται μέσα σε δύο 
(2) μήνες από την υποβολή της σχετικής αίτησης με τα νό¬ 
μιμα δικαιολογητικά, με απόφαση του οικείου Νομάρχη, 
μετά από τη γνώμη της κατά το άρθρο 4 του παρόντος Επι¬ 
τροπής. 

2. Η άδεια ίδρυσης Κέντρου Α-Α καθίσταται αυτοδίκαια 
άκυρη αν μέσα σε μία πενταετία, που μπορεί να παραταθεί 
για τρία ακόμα χρόνια με απόφαση του οικείου Νομάρχη, 
δεν έγινε έναρξη λειτουργίας του Κέντρου, ή αν ο δικαιού¬ 
χος παραιτηθεί έγγραφα από αυτήν. 

Άρθρο 8 

Προϋπόθεση χορήγησης άδειας ίδρυσης Κέντρου Α-Α 

Για τη χορήγηση άδειας ίδρυσης Κέντρου Α-Α απαιτού¬ 
νται κτιριακές εγκαταστάσεις ανάλογα με τις διακρίσεις 
των Κέντρων του άρθρου 15 του παρόντος και σύμφωνα 
με τις εκάστοτε ισχύουσες προδιαγραφές ανά κατηγορία 
Κέντρου του ΥΠΥΚΠΑ, καθώς και τις σχετικές πολεοδομι- 
κές διατάξεις που προβλέπονται για την έκδοση οικοδομι¬ 
κής άδειας, όπου απαιτείται. 

Άρθρο 9 

Απαιτούμενες μελέτες 

Για τη χορήγηση της άδειας ίδρυσης απαιτούνται οι πα¬ 
ρακάτω μελέτες, ανάλογα με τις διακρίσεις των Κέντρων 
του Άρθρου 15 του παρόντος και τις προδιαγραφές λει¬ 
τουργίας των του ΥΠΥΚΠΑ: 

Τ. Πλήρεις μελέτες αρχιτεκτονικών, στατικών και Η/Μ 
εγκαταστάσεων που έχουν εκπονηθεί σύμφωνα με τις πο- 
λεοδομικές διατάξεις. 

2. Μελέτη συστήματος αποχέτευσης και διάθεσης τυ¬ 
χόν αποβλήτων του Κέντρου, που προέρχονται από ασθε¬ 
νείς, εργαστήρια, μαγειρεία, διοικητικές και άλλες υπηρε¬ 
σίες. 

Άρθρο 10 

Απαιτούμενα δικαιολογητικά για τη 
χορήγηση άδειας ίδρυσης 

Γ ια τη χορήγηση άδειας ίδρυσης Κέντρου Α-Α θα πρέ¬ 
πει απαραίτητα να κατατίθεται φάκελλος, ο οποίος θα πε¬ 
ριλαμβάνει τα εξής; 

α. Αίτηση 

β. Αντίγραφο επικυρωμένο της άδειας οικοδομής του 
Κτιρίου, κάτοψη και τομή του διατιθεμένου χώρου σε κλί¬ 
μακα 1:100 ή 1:50 με αναγεγραμμένες όλες τις διαστά¬ 
σεις. 

γ. Περιγραφή του τρόπου προβλεπομένης οργάνωσης 
και λειτουργίς του Κέντρου Α-Α. 

δ. Αντίγραφο καταστατικών αν πρόκειται για νομικό 
πρόσωπο ή εταιρεία και υπεύθυνη δήλωση του Ν. 

1599/86 που θα αναφέρει τον τίτλο κτήσεως οικοπέδου ή 
κτιρίων αν πρόκειται για ιδιόκτητο ακίνητο. 

ε. Υπεύθυνη δήλωση για τον προγραμματιζόμενο χρόνο 
ίδρυσης του Κέντρου Α-Α. 

στ. Κατάλογο του προβλεπομένου ιατρικού και λοιπού 
προσωπικού που θα απασχοληθεί στο Κέντρο κατά τις 
διακρίσεις του άρθρου 15 του παρόντος κατηγορία και ει¬ 
δικότητα. 

ζ. κατάλογο του προβλεπομένου ιατρικού εξοπλισμού 
σύμφωνα με τις ισχύουσες εκάστοτε προδιαγραφές του 
ΥΠ.Υ.Π.Κ.Α. 

η. Ενδεικτικό Προϋπολογισμό κόστους ανέγερσης του 
κτιρίου και των εγκαταστάσεων σε περίπτωση υφισταμέ¬ 
νου κτιρίου. 

θ. Γραμμάτιο είσπραξης του Δημοσίου Ταμείου 2.000 
ανά κλίνη για τα Κέντρα Α-Α κλειστής Νοσηλείας και 
γραμμάτιο αξίας δρχ. 50.000 εφ’ άπαξ για όλες τις λοιπές 
κατηγορίες Κέντρων Α-Α του άρθρου 15 του παρόντος. 

Άρθρο 11 

Συμπλήρωση στοιχείων φακέλλου 

Σε περίπτωση που φάκελλος παρουσιάζει ελλείψεις ο 
οικείος Νομάρχης ορίζει εύλογη προθεσμία για τη συ¬ 
μπλήρωσή τους. 

Παρερχομένης απράκτου της προθεσμίας απορρίπτεται 
η υποβληθείσα αίτηση. 

Άρθρο 12 
Άδεια λειτουργίας 

1. Κέντρο Α-Α, το οποίο έχει λάβει άδεια ίδρυσης πρέ¬ 
πει πριν από την έναρξη λειτουργίας του, να αποκτήσει και 
άδεια λειτουργίας η οποία χορηγείται από τον οικείο Νο¬ 
μάρχη, μετά γνώμη της επιτροπής του άρθρου 4 του παρό¬ 
ντος. 

2. Η άδεια λειτουργίας Κέντρου Α-Α χορηγείται μέσα σε 
δύο (2) μήνες από την υποβολή της σχετικής αιτήσεως. 

3. Σε περίπτωση λειτουργίας Κέντρου Α-Α χωρίς άδεια 
λειτουργίας, εκτός των άλλων, ανακαλείται και η τυχόν χο- 
ρηγηθείσα άδεια ίδρυσης. 

/ 

Άρθρο 13 

Δικαιολογητικά για τη χορήγηση άδειας λειτουργίας 

1. Για τη χορήγηση άδειας λειτουργίας απαιτούνται τα 
εξής δικαιολογητικά: 

α. Αίτηση για τη χορήγηση της άδειας με την επωνυμία 
του Κέντρου Α-Α. 

β. Αντίγραφα ποινικού Μητρώου των προσώπων που 
αναφέρονται στο άρθρο 2 του παρόντος. 

γ. Δήλωση με την οποία θα ορίζεται ο Επιστημονικός Δ/ 
ντής του Κέντρου Α-Α καθώς και αντίγραφο του Ποινικού 
Μητρώου του. 

δ. Εσωτερικός Κανονισμός λειτουργίας του Κέντρου 
Α-Α, προκειμένου για τα Κέντρα Α-Α κλειστής Νοση¬ 
λείας. 

ε. Πιστοποιητικό της οικείας Πυροσβεστικής Υπηρεσίας 
για την ύπαρξη των επιβαλλομένων μέτρων πυρασφά¬ 
λειας, προκειμένου για τα Κέντρα Α-Α Κλειστής Νοση¬ 
λείας, ή υπεύθυνη δήλωση του Ν. 1599/86 του προσώπου 
που έχει την άδεια ίδρυσης, για την ύπαρξη μέσων πυρό¬ 
σβεσης για τις λοιπές κατηγορίες Κέντρων Α-Α του άρ¬ 
θρου 15 του παρόντος. 

στ. Υπεύθυνη δήλωση του Ν. 1599/86 από τον ιδιο¬ 
κτήτη ή το νόμιμο εκπρόσωπο του Νομικού Προσώπου 
που έχει την άδεια ίδρυσης του Κέντρου Α-Α, στην οποία 


θα βεβαιώνεται ότι έχουν τηρηθεί οι διατάξεις της Νομο¬ 
θεσίας σχετικά με τις ισχύουσες αρχιτεκτονικές, στατικές, 
Η/Μ προδιαγραφές του Κέντρου Α-Α καθώς και τις σχετι¬ 
κές πολεοδομικές διατάξεις. 

2. Στην απόφαση με την οποία θα χορηγείται η άδεια 
λειτουργίας πρέπει να αναγράφεται ο συνολικός αριθμός 
των κλινών, τα εργαστήρια όπου προβλέπονται και ο Επι¬ 
στημονικός Δ/ντής. 

Άρθρο 14 

Επιθεώρηση εγκαταστάσεων 

1. Για τη χορήγηση της άδειας λειτουργίας Κέντρου Α-Α 
διενεργείται επιθεώρηση του κτιρίου και των εγκαταστά- 
σεών του για να διαπιστωθεί αν έχουν τηρηθεί τα αναφε- 
ρόμενα στην σχετική<ιίτηση και ιδίως αν τα προβλεπόμενα 
στα εγκεκριμένα σχέδια ανταποκρίνονται στην πραγματι¬ 
κότητα. 

2. Η επιθεώρηση γίνεται από την Επιτροπή του άρθρου 
4 ή από εξουσιοδοτημένο με απόφασή της μέλος και συν- 
τάσσεται Πρακτικό με τις διαπιστώσεις και τις προτάσεις 
της. 

Άρθρο 15 

Διακρίσεις Κέντρων Α-Α 

Τα Κέντρα Α-Α διακρίνονται στις παρακάτω κατηγο¬ 
ρίες: 

α. Κέντρα Α-Α Κλειστής Νοσηλείας. 

β. Κέντρα Α-Α Ημερήσιας Νοσηλείας. 

γ. Ελάχιστη Μονάδα Ιατρικής Αποκατάστασης. 

δ. Κέντρα Διημέρευσης - Ημερήσιας Φροντίδας για 
άτομα με ειδικές ανάγκες. 

Α) Κέντρα Α-Α κλειστής Νοσηλείας θεωρούνται όσα πα¬ 
ρέχουν υπηρεσίες υγείας και νοσηλείας σε ασθενείς εσω¬ 
τερικούς και εξωτερικούς που έχουν ανάγκη Φυσικής 
Αποκατάστασης καΓ πάσχουν από παθήσεις του μυϊκού, 
νευρικού, κυκλοφοριακού, ερειστικού, αναπνευστικού 
συστήματος, καθώς, και από νοητική υστέρηση καΓτων 
οποίων Κέντρων οι εσωτερικοί ασθενείς διανυκτερεύουν 
στις εγκαταστάσεις τού. 

Τα Κέντρα αυτά μπορούν να διαθέτουν και Ξενώνες 
αποκατάστασης για ασθενείς που χρείαζονται επανέ¬ 
λεγχο. 

Β) Κέντρα Α-Α Ημερήσιας Νοσηλείας, νοούνται εκείνα 
τα οποία παρέχουν ιατρικές και λοιπές φροντίδες σε 
ασθενείς που έχουν ανάγκη Φυσικής Αποκατάστασης και 
πάσχουν από τις ίδιες παθήσεις με τους ασθενείς του 
Κλειστού Κέντρου, αλλά χωρίς δυνατότητα διανυκτέρευ- 
σης των ασθενών αυτών στις εγκαταστάσεις του. 

Τα Κέντρα της κατηγορίας αυτής μπορούν να συνεργά¬ 
ζονται με Νοσηλευτικά Ιδρύματα του Ν.Δ. 2592/1953, ως 
και με Κέντρα Α-Α Κλειστής Νοσηλείας. 

Γ) Ελάχιστη Μονάδα Ιατρικής Αποκατάστασης θεωρεί¬ 
ται η αυτοτελής Μονάδα η οποία παρέχει ιατρικές και λοι¬ 
πές φροντίδες σε ασθενείς που έχουν ανάγκη Φυσικής 
Αποκατάστασης και πάσχουν από παθήσεις του Κινητικού 
συστήματος (μυϊκού, νευρικού, κυκλοφοριακού, ερειστι¬ 
κού), για την ολοκλήρωση της Αποθεραπείας - Αποκατά¬ 
στασής τους. 

Δ) Κέντρα Διημέρευσης - Ημερήσιας φροντίδας για 
Άτομα με Ειδικές Ανάγκες, νοούνται εκείνα, τα οποία πα¬ 
ρέχουν υπηρεσίες ημερήσιας φροντίδας και παραμονής 
με ανώτατο όριο ημερήσιας λειτουργίας τις 16 ώρες ανά¬ 
λογα με τις ανάγκες των Α.Μ.Ε.Α. 

Αρθρο 16 

Εποπτεία και έλεγχος των Κέντρων Α-Α 

1. Όλα τα Κέντρα Α-Α υπάγονται στην εποπτεία και τον 
έλεγχο του ΥΠ.Υ.Π.Κ.Α. που ασκείται ανάλογα με τις κε¬ 
ντρικές ή περιφερειακές του Υπηρεσίες. 

2. Η εποπτεία και ο έλεγχος των Κέντρων Α-Α αφορά 
κυρίως στον τρόπο παροχής των υπηρεσιών υγείας και νο¬ 
σηλείας στους νοσηλευόμενους, στη διαπίστωση της κα¬ 
λής συντήρησης των ιατρικών και λοιπών μηχανημάτων, 
στον τρόπο άσκησης του ιατρικού, νοσηλευτικού, επιστη¬ 
μονικού και τυχόν εκπαιδευτικού έργου και γενικά στην 
τήρηση των νόμων και των διατάξεων για τα Κέντρα Α-Α. 

Αρθρο 17 

Διακοπή λειτουργίας και ανάκληση άδειας 

1. Η λειτουργία των Κέντρων Α-Α διακόπτεται οριστικά 
και η σχετική άδεια ανακαλείται: 

α. Με αίτηση εκείνου στον οποίο χορηγήθηκε η άδεια. 

β. Σε περίπτωση παρεκκλίσεως του σκοπού τους και γε¬ 
νικά των διατάξεων του άρθρου 1 του παρόντος, ή επίσης 
και των διατάξεων των άρθρων 2, 3,12,13,14,15 και 18 
του παρόντος ή σε περίπτωση οιασδήποτε αμετακλήτου 
ποινής προς τους υπευθύνους για κακή συμπεριφορά 
προς τους περιθαλπτομένους για πράξεις που συνιστούν 
πλημμέλημα ή κακούργημα. 

2. Προσωρινή διακοπή λειτουργίας Κέντρου Α-Α και μέ¬ 
χρι έξι (6) μήνες επιτρέπεται μόνο σε περίπτωση κτιριακής 
επέκτασης ή ανακαίνισης μεγάλης εκτάσεως. 

3. Η προσωρινή και η οριστική διακοπή της λειτουργίας 
και η ανάκληση της άδειας στην τελευταία περίπτωση γί¬ 
νεται με απόφαση του Νομάρχη μετά από γνώμη της Επι¬ 
τροπής του άρθρου 4 του παρόντος. 

Άρθρο 18 

Λειτουργία χωρίς άδεια. 

1. Κέντρα Α-Α που λειτουργούν χωρίς να έχουν λάβει 
την άδεια λειτουργίας, σφραγίζονται με απόφαση του οι¬ 
κείου Νομάρχη που εκτελείται μέσω της Αστυνομικής Αρ¬ 
χής. 

2. Οι παραβάτες τιμωρούνται με χρηματική ποινή από 
1.000.000 μέχρι 5.000.000 δρχ., που εισπράττονται σύμ¬ 
φωνα με τις διατάξεις του ΚΕΔΕ χωρίς να αποκλείεται η 
παράλληλη εφαρμογή των ειδικών διατάξεων του Ποινικού 
Νόμου. 

3. Οι αποφάσεις που διατάσσουν το σφράγισμα του Κέ¬ 
ντρου Α-Α λόγω μη εφοδιασμού του με άδεια λειτουργίας 
κοινοποιούνται πάντοτε σε αντίγραφο στην οικεία Εισαγ- 
γελική Αρχή. 

Άρθρο 19 
Ποινές. 

1. Οι κάτοχοι άδειας ίδρυσης και λειτουργίας Κέντρου 
Α-Α που παραβαίνουν τις διατάξεις του παρόντος τιμω¬ 
ρούνται με χρηματική ποινή από 500.000 μέχρι 2.000.000 
δρχ. ή οριστική διακοπή της λειτουργίας του Κέντρου Α-Α. 

2. Οι προβλεπόμενες από το άρθρο αυτό ποινές επιβάλ¬ 
λονται με απόφαση του οικείου Νομάρχη μετά γνώμη της 
Επιτροπής του άρθρου 4 του παρόντος. 


Άρθρο 20 

Μεταβίβαση άδειας ίδρυσης 
και λειτουργίας Κέντρου Α-Ε. 

1. Μεταβίβαση άδειας ίδρυσης και λειτουργίας Κέντρου 
Α-Α επιτρέπεται μετά από αίτηση των ενδιαφερομένων 
προς πρόσωπα που απαραίτητα πληρούν τις προϋποθέ¬ 
σεις που τίθενται στα άρθρα 2 και 3 του παρόντος. 

2. Η μεταβίβαση γίνεται με απόφαση χου οικείου Νο¬ 
μάρχη, που δημοσιεύεται στην Εφημερίδα της Κυβερνή- 
σεως. 

Άρθρο 21 
Αριθμός κλινών. 

1. Άδεια ίδρυσης και λειτουργίας Κέντρου Α-Α Κλει¬ 
στής Νοσηλείας χορηγείται για την παροχή υπηρεσιών 
υγείας και λοιπών φροντίδων αποκατάστασης και με τις 
εξής προϋποθέσεις όσον αφορά την περιφέρεια λειτουρ¬ 
γίας του Κέντρου Α-Α και τον αριθμό των κλινών. 

α. Για Κέντρα Α-Α που ιδρύονται στην περιφέρεια του 
Νομού Αττικής και Θεσσαλονίκης ορίζεται ελάχιστος συν¬ 
ολικός αριθμός πενήντα (50) κλίνες. 

β. Για τις περιφέρειες των άλλων Νομών της χώρας ορί¬ 
ζεται ελάχιστος συνολικός αριθμός είκοσι πέντε (25) κλι¬ 
νών. 

Άρθρο 22 

Διοικητική Δ/νση του Κέντρου Α-Α. 

1. Την διοικητική ευθύνη κάθε Κέντρου Α-Α έχει εκεί¬ 
νος στο όνομα του οποίου εκδίδεται η άδεια ίδρυσης και 
λειτουργίας του Κέντρου Α-Α ή άλλο πρόσωπο που καθο¬ 
ρίζεται στη σχετική άδεια του Νομάρχη, ύστερα από υπό¬ 
δειξη του δικαιούχου της άδειας. 

2.0 Διοικητικός Δ/ντής του Κέντρου Α-Α υπόκειται στις 
απαγορεύσεις και τους περιορισμούς του άρθρου 3 του 
παρόντος. 

3. Ο Διοικητικός Δ/ντής είναι υπεύθυνος για την καλή 
λειτουργία του Κέντρου Α-Α. 

Άρθρο 23 

Επιστημονική Δ/νση του Κέντρου Α-Α. 

1. Την επιστημονική Δ/νση του Κέντρου Α-Α έχει Επι¬ 
στημονικός Δ/ντής που ορίζεται από το δικαιούχο της 
άδειας ή το νόμιμο εκπρόσωπο του νομικού προσώπου. 

2. Ο οριζόμενος Επιστημονικός Δ/ντής του Κέντρου 
Α-Α παύει να είναι επιστημονικός υπεύθυνος όταν του κοι¬ 
νοποιηθεί σχετικό έγγραφο του Διοικητικού Δ/ντού του 
Κέντρου ή μετά πάροδο τριάντα (30) ημερών από την υπο¬ 
βολή εκ μέρους του αίτησης απαλλαγής από τα καθήκο- 
ντά του, η οποία κοινοποιείται στο Διοικητικό Δ/ντή του 
Κέντρου με οποιοδήποτε τρόπο. 

Κάθε περίπτωση αντικατάστασης Επιστημονικού Δ/ 
ντή, γνωστοποιείται υποχρεωτικά με μέριμνα του Διοικητι¬ 
κού Δ/ντή στην οικεία Νομαρχία. Ο Διοικητικός Δ/ντής εί¬ 
ναι υποχρεωμένος ταυτόχρονα να υποβάλει τα σχετικά δι- 
καιολογητικά στοιχεία, που αφορούν το νέο επιστημονικό 
υπεύθυνο για την έκδοση της σχετικής απόφασης. 

Η αντικατάσταση του Επιστημονικού Δ/ντή κοινοποιεί¬ 
ται και στον οικείο Ιατρικό Σύλλογο. 

3. Τα Κέντρα Α-Α μπορούν να συνεργάζονται με ιδιώτες 

ιατρούς χωρίς πρόσθετες επιβαρύνσεις των ασθενών 
πέρα από αυτές που καθορίζονται από τις σχετικές διατά¬ 
ξεις περί ειδικών νοσηλείων και εξόδων παραμονής στους 
ξενώνες. 

Όλα τα νοσήλεια και οι πόσης φύσεως αμοιβές για το 
σύνολο των παρεχομένων υπηρεσιών του Κέντρου ή του 
Ξενώνα εισπράττονται αποκλειστικά από τα Κέντρα Α-Α. 

Αρθρο 24 

Υποχρεώσεις Επιστημονικού Δ/ντή. 

1. Κάθε Επιστημονικός Δ/ντής Κέντρου Α-Α: 

α) Είναι υπεύθυνος για τη διάγνωση και θεραπεία σύμ¬ 
φωνα με τους κανόνες της Επιστήμης των νοσηλευομέ- 
νων και περιθαλπτομένων ασθενών ή Α.Μ.Ε.Α. που υπά¬ 
γονται στη δικαιοδοσία του. 

β) Κατανέμει την εργασία στο ιατρικό, παραϊατρικό και 
νοσηλευτικό προσωπικό που υπάγεται στη δικαιοδοσία 
του, συντονίζει τη θεραπεία των ασθενών και κανονίζει 
γενικά την φαρμακευτική και θεραπευτική αγωγή. 

γ) Είναι υπεύθυνος για την ορθή σύνταξη και κανονική 
τήρηση των ιατρικών Αρχείων και φακέλων των ασθενών, 
καθώς και για την πληρότητά τους. Τα αρχεία θα πρέπει να 
τηρούνται για μία 10ετία και να περιέχουν: 

αα) Τα στοιχεία του ασθενούς, την ιδιότητα, την ηλικία, 
το φύλο και τη διεύθυνσή του. 

ββ) Αντίγραφο των φύλλων νοσηλείας του και την πρω¬ 
τογενή διάγνωση. 

γγ) Τις εργαστηριακές και τυχόν κλινικές και παρακλινι- 
κές εξετάσεις. 

δδ) Έκθεση της πορείας της κατάστασης της υγείας 
του ασθενούς υπογεγραμμένη από τον υπεύθυνο ιατρό. 

εε) Εισιτήριο - Εξιτήριο στα Κέντρα Α-Α Κλειστής Νοση¬ 
λείας. 

2. Κάθε Δ/ντής εργαστηρίου: 

α) Είναι υπεύθυνος για την έρευνα και διάγνωση των πα¬ 
θήσεων των παραπεμπομένων εσωτερικών ασθενών κατά 
τους κανόνες της Επιστήμης και γενικά για την καλή λει¬ 
τουργία του Εργαστηρίου. 

β) Είναι υπεύθυνος για την πλήρη και κανονική τήρηση 
των βιβλίων εργαστηριακών ευρημάτων και των Αρχείων 
όπου απαιτούνται. 

3. Κάθε Επιστημονικός Δ/ντής Κέντρου Α-Α, τμήματος 
ή εργαστηρίου έχει επιπλέον τις υποχρεώσεις που απορ¬ 
ρέουν από τον Εσωτερικό Κανονισμό Λειτουργίας. 

Αρθρο 25 

Υποχρεώσεις ιατρών και λοιπού Προσωπικού. 

Οι υποχρεώσεις των ιατρών, του νοσηλευτικού και λοι¬ 
πού προσωπικού του Κέντρου Α-Α καθορίζονται από τον 
Εσωτερικό Κανονισμό Λειτουργίας του. 

Αρθρο 26 

Προσόντα Επιστημονικού Δ/ντή. 

Επιστημονικός Διευθυντής του Κέντρου Α-Α ορίζεται 
Ιατρός με ειδικότητα Φυσικής Ιατρικής και Αποκατάστα¬ 
σης ή σε περίπτωση ειδικού προσανατολισμού του Κέ¬ 
ντρου Ιατρός της αντίστοιχης ειδικότητας που έχει τα εξής 
προσόντα: 

α) Αδεια άσκησης του ιατρικού επαγγέλματος, 
β) Τίτλο ειδικότητας. 

γ) Να είναι εγγεγραμμένος στον Ιατρικό Σύλλογο της 
περιφέρειας του Κέντρου στο οποίο ορίζεται υπεύθυνος. 

Κατ’ εξαίρεση με απόφαση του Νομάρχη που εκδίδεται 
μετά γνώμη του οικείου Ιατρικού Συλλόγου, μπορεί να ορι- 
σθεί Επιστημονικός Δ/ντής και ιατρός που είναι εγγεγραμ¬ 
μένος σε άλλο Ιατρικό Σύλλογο. 

Αρθρο 27 

Κωλύματα Επιστημονικού Δ/ντή. 

Δεν μπορούν να οριστούν Επιστημονικοί Δ/ντές Κέ¬ 
ντρου Α-Α: 

α) Όσοι εμπίπτουν στις υποχρεώσεις του άρθρου 3 του 
παρόντος. 

β) Όσοι έχουν καταδικασθεί σε στέρηση της άδειας 
άσκησης της Ιατρικής από τα Πειθαρχικά Συμβούλια των 
Ιατρικών Συλλόγων ή τα τακτικά Δικαστήρια. 

Αρθρο 28 

Έκπτωση Επιστημονικών Δ/ντών. 

Επιστημονικοί Δ/ντές Κέντρων Α-Α εκπίπτουν αυτοδί¬ 
καια από τη θέση τους εφόσον αρθεί τελεσίδικα η άδεια 
άσκησης Ιατρικού Επαγγέλματος ή καταδικασθούν αμετά- 
κλητα για παραβάσεις που αναφέρονται στο άρθρο 27 του 
παρόντος. 

Αρθρο 29 

Αδεια λειτουργίας Εργαστηρίων. 

Η ειδική άδεια λειτουργίας εργαστηρίων του Κέντρου 
Α-Α Κλειστής Νοσηλείας, όποτε αυτή απαιτείται, χορηγεί¬ 
ται στο όνομα του φυσικού ή νομικού προσώπου, το οποίο 
πρόκειται να τύχει της άδειας ίδρυσης και λειτουργίας του 
Κέντρου Α-Α και εφόσον συντρέχουν και στην περίπτωση 
αυτή οι νόμιμες προϋποθέσεις. 

Επιστημονικός υπεύθυνος του Εργαστηρίου ορίζεται ια¬ 
τρός της αντίστοιχης ειδικότητας. 

Αρθρο 30 

1. Κάθε Κέντρο Α-Α πρέπει να πληροί τους γενικούς 
όρους καθαριότητας, υγιεινής και περιβάλλοντος, όπως 
αυτοί προβλέπονται κάθε φορά από τις ισχύουσες υγειο¬ 
νομικές διατάξεις. 

2. Σε οποιαδήποτε επωνυμία Κέντρου Α-Α πρέπει να 
προτάσσεται εμφανώς ο τίτλος που έχει λάβει το Κέντρο 
βάσει των διακρίσεων του άρθρου 15 του παρόντος. 

Αρθρο 31 
Απαγορεύσεις. 

Για κάθε Κέντρο Α-Α Κλειστής Νοσηλείας απαγορεύο¬ 
νται: 

α) Η μεταφορά, μετατροπή, αύξηση, ανακατανομή ή 
μείωση γενικώς των κλινών χωρίς προηγούμενη άδεια του 
οικείου Νομάρχη, που εκδίδεται μετά γνώμη της επιτρο¬ 
πής του άρθρου 4 του παρόντος. 

β) Η ανάπτυξη Ψυχιατρικού Τμήματος ή τμήματος Ειδι¬ 
κών Λοιμώξεων. 

γ) Η συστέγαση με άλλες Ιδιωτικές Κλινικές που λει¬ 
τουργούν σύμφωνα με τις διατάξεις του Π.Δ. 247/1991 
«όροι - προϋποθέσεις και διαδικασία για την ίδρυση, λει¬ 
τουργία και μεταβίβαση Ιδιωτικής Κλινικής». 

δ) Η διακοπή της λειτουργίας του Κέντρου χωρίς προη¬ 
γούμενη άδεια κατά τους όρους του άρθρου 17. 

Αρθρο 32 

Μεταβατικές διατάξεις. 

Λειτουργούντα κατά την δημοσίευση του παρόντος πά- 
σης φϋσεως Κέντρα που παρέχουν υπηρεσίες, όπως αυ¬ 
τές προβλέπονται στο άρθρο 10 του Νόμου 2072/92 και 
το παρόν, υποχρεούνται εντός διετίας από της ισχύος του 
παρόντος να λάβουν άδεια ιδρύσεως και λειτουργίας Κέ¬ 
ντρου Α-Α, σύμφωνα με τις διατάξεις του παρόντος Π.Δ., 
άλλως διατάσσεται η οριστική διακοπή της λειτουργίας 
τους με απόφαση του οικείου Νομάρχη. 

Αρθρο 33 

Καταργούμενες διατάξεις. 

Κάθε διάταξη αντίθετη με τις διατάξεις του παρόντος 
Προεδρικού Διατάγματος καταργείται. 

Αρθρο 34 

Η ισχύς του παρόντος άρχεται από τη δημοσίευσή του 
στην Εφημερίδα της Κυβερνήσεως. 

Στην Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΑΝ Η ΠΑΛΛΗ-ΠΕΤΡΑΛΙΑ 
-♦- 

Α ΠΟΦΑΣΕΙ Σ 

( 2 ) 

Πράξη Διοικητή αριθ. 2250/21.9.93 

(Άρθρο 1 του Ν. 1266/82) 

Ανάληψη και άσκηση δραστηριότητας διαμεσολάβη- 
σης στις διατραπεζικές αγορές συναλλάγματος και 
χρήματος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/1982 «όργανα ασκήσεως 
της νομισματικής, πιστωτικής και συναλλαγματικής πολιτι¬ 
κής και άλλες διατάξεις». 

β) Το άρθρο 26, παρ. 2, του Ν. 2076/1992 «ανάληψη 
και άσκηση δραστηριότητας πιστωτικών ιδρυμάτων και άλ¬ 
λες συναφείς διατάξεις» και του Α.Ν. 1665/1951 «περί 
λειτουργίας και ελέγχου των τραπεζών», όπως ισχύουν. 

γ) Τις διατάξεις του άρθρου 2, παρ. 2, του Ν. 5422/ 
1932, όπως ισχύουν, και του άρθρου 2, παρ. 1, του Α.Ν. 
1837/1951. 

δ) Τις διατάξεις του Ν. 1083/1980 «περί αγοράς και πω- 
λησεως συναλλάγματος και ξένων τραπεζικών γραμμα¬ 
τίων». 

ε) Τις διατάξεις του Ν.Δ. 588/1948 «περί ελέγχου της 
πίστεως». 

στ) Την απόφ. ΝΕ 206/2/17.6.78 (ΚΕΦ. Η). 

ζ) Τη σκοπιμότητα καθορισμού ενιαίου πλαισίου όρων 


και προϋποθέσεων για την ανάληψη και άσκηση δραστη¬ 
ριότητας διαμεσολάβησης στις διατραπεζικές αγορές συ¬ 
ναλλάγματος και χρήματος στην Ελλάδα, αποφάσισε τα 
ακόλουθα: 

Α. 1. Ανατίθεται στην Επιτροπή Νομισματικών και Πι¬ 
στωτικών θεμάτων η αρμοδιότητα παροχής σε ανώνυμες 
εταιρίες, που δεν αποτελούν πιστωτικά ιδρύματα, άδειες 
για την ανάληψη και άσκηση δραστηριότητας διαμεσολά- 
βησης στις διατραπεζικές αγορές συναλλάγματος και χρή¬ 
ματος, εφόσον πληρούν τους ακόλουθους όρους και 
προϋποθέσεις: 

α) έχουν αποκλειστικό σκοπό τη διαμεσολάβηση στις 
διατραπεζικές αγορές συναλλάγματος και χρήματος με το 
να συμβάλλουν ως μεσάζοντες στη συνομολόγηση πρά¬ 
ξεων μεταξύ πιστωτικών ιδρυμάτων στις παραπάνω αγο¬ 
ρές με όρους αμοιβαία αποδεκτούς από τους αντισυμβαλ¬ 
λόμενους και να φροντίζουν για την ολοκλήρωση των συ¬ 
ναλλαγών με την ανταλλαγή των ονομάτων των συναλλασ- 
σομένων μετά την οριστική συμφωνία των όρων. Η διαμε- 
σολάβηση μπορεί να προσφέρεται σε πράξεις αγοραπω¬ 
λησίας συναλλάγματος όψεως και προθεσμίας, καταθέ¬ 
σεων κα δανεισμών στη διατραπεζική αγορά, είτε έναντι 
δραχμών είτε έναντι συναλλάγματος, καθώς και σε εκτός 
ισολογισμού παράγωγα χρηματοπιστωτικά προϊόντα που 
συνδέονται με τις παραπάνω πράξεις όπως, ενδεικτικά, 
προαιρετικά δικαιώματα συναλλάγματος, επιτοκίου, 
ανταλλαγές νομισμάτων και επιτοκίων και προθεσμιακές 
συμφωνίες επιτοκίων, 

β) η ανάληψη και άσκηση δραστηριότητας διαμεσολά- 
βησης γίνεται £άντα για λογαριασμό τρίτων και σε καμία 
περίπτωση για ίδιο λογαριασμό ή για λογαριασμό του προ¬ 
σωπικού της εταιρίας, 

γ) διαθέτουν ελάχιστο μετοχικό κεφάλαιο 70.000.000 
δραχμών, το οποίο απαιτείται να είναι ολοσχερώς καταβε¬ 
βλημένο τοις μετρητοίς κατά την έναρξη λειτουργίας της 
επιχείρησης και από το οποίο ποσοστό τουλάχιστον 30% 
θα παραμένει τοποθετημένο σε ρευστά διαθέσιμα και τί¬ 
τλους χρηματαγοράς, 

δ) διαθέτουν την αναγκαία οργάνωση και τεχνικοοικο- 
νομική υποδομή και έχουν καθιερώσει τις απαραίτητες 
εσωτερικές διαδικασίες, 

ε) έχουν τουλάχιστον δύο πρόσωπα υπεύθυνα για τη 
' διοίκησή τους, τα οποία να διαθέτουν την απαιτούμενη 
αξιοπιστία, ήθος και επαγγελματική κατάρτιση. 

2. Η σχετική αίτηση των ενδιαφερομένων για τη λήψη 
άδειας λειτουργίας εταιριών προς την Επιτροπή Νομισμα¬ 
τικών και Πιστωτικών θεμάτων θα συνοδεύεται από τα 
ακόλουθα δικαιολογητικά: 

α) πιστοποιητικό ποινικού μητρώου των φυσικών προ¬ 
σώπων που συμμετέχουν στο διοικητικό συμβούλιό της 
εταιρίας, ή είναι μέτοχοι με ποσοστό 5% και πάνω, ή περι¬ 
λαμβάνονται μεταξύ των υπευθύνων για τη διοίκηση προ¬ 
σώπων, 

β) πιστοποιητικό μη πτώχευσης των ιδίων ως άνω προ¬ 
σώπων καθώς και των νομικών προσώπων που συμμετέ¬ 
χουν στο κεφάλαιο με ποσοστό 5% και πάνω, 

γ) καταστατικό ή σχέδιο καταστατικού της ανώνυμης 
εταιρίας, / 4 

δ) ισολογισμός των τριών τελευταίων ετών των εταιριών 
που τυχόν συμμετέχουν στην εταιρία διαμεσολάβησης κα¬ 
θώς και σύντομο πληροφοριακό δελτίο για τη δραστηριό- 
τητάτους, 

ε) βιογραφικά σημειώματα τω φυσικών προσώπων που 

συμμετέχουν στο διοικητικό συμβούλιο της εταιρίας, ή 
συμμετέχουν κατά ποσοστό 5% και πάνω στο μετοχικό κε¬ 
φάλαιο καθώς και των υπευθύνων για τη διοίκηση προσώ¬ 
πων για καθένα από τα οποία θα υποβάλλονται και δύο συ¬ 
στατικές επιστολές, 

στ) πίνακας ονομάτων των υπαλλήλων που θα διαπραγ¬ 
ματεύονται άμεσα με τους πελάτες και την προηγούμενη 
απασχόλησή τους, όπου υπάρχει. 

Οποιαδήποτε αλλαγή των παραπάνω στοιχείων πρέπει 
να γνωστοποιείται εγγράφως στην Επιτροπή Νομισματι¬ 
κών και Πιστωτικών θεμάτων, εντός 30 ημερών από την 
ημέρα που θα επισυμβεί. 

Η σχετική άδεια μπορεί να ανακαλείται αν παύσουν να 
υπάρχουν οι προϋποθέσεις με βάση τις οποίες χορηγή¬ 
θηκε. 

3. α) Δεν επιτρέπεται σε μετόχους της εταιρίας με συμ¬ 
μετοχή στο μετοχικό κεφάλαιο μεγαλύτερη του 5% να 
διεκπεραιώνουν συναλλαγές μέσω της εταιρίας διαμεσο- 
λάβησης. Δεν επιτρέπεται επίσης στους ίδιους μετόχους 
να συμμετέχουν στα διοικητικά συμβούλια άλων εταιριών 
διαμεσολάβησης ή πιστωτικών ιδρυμάτων ή να κατέχουν 
περισσότερο από 5% του μετοχικού κεφαλαίου τους. 

β) Δεν επιτρέπεται στο διοικητικό συμβούλιο, τα στε¬ 
λέχη και το προσωπικό των εταιριών διαμεσολάβησης: να 
επιχειρούν την προσέλκυση εργασιών με οποιαδήποτε 
μορφή παροχής υλικών κινήτρων προς το προσωπικό ή τα 
στελέχη άλλων χρηματοπιστωτικών οργανισμών, να ενερ¬ 
γούν με οποιαδήποτε μορφή ως σύμβουλοι διακριτικής 
διαχείρισης διαθεσίμων και να συνομολογούν πράξεις σε 
εικονικές τιμές. 

4. Η Διοίκηση της εταιρίας έχει την ευθύνη της λήψης 
όλων των αναγκαίων μέτρων που διασφαλίζουν το απόρ¬ 
ρητο των συναλλαγών. Το προσωπικό της εταιρίας δεν 
επιτρέπεται να παρέχει πληροφορίες σε τρίτους για συ¬ 
γκεκριμένες πράξεις που έχουν ήδη ολοκληρωθεί ή βρί¬ 
σκονται στη διαδικασία ολοκλήρωσής τους ή για τις δρα¬ 
στηριότητες τρίτων στην αγορά. 

5. Τα έσοδα της εταιρίας προέρχονται από την είσπραξη 
προμηθειών από την παροχή υπηρεσιών. Οι προμήθειες 
δεν θα ενσωματώνονται στις τιμές και η κάθε εταιρία θα 
πρέπει να γνωστοποιεί την πολιτική προμηθειών που 
εφαρμόζει. 

6. Εφόσον προκύπτουν διαφορές μεταξύ της εταιρίας 
διαμεσολάβησης και των πελατών της, η τακτοποίηση - 
εκκαθάριση γίνεται υποχρεωτικά τοις μετρητοίς κατά το 
κλείσιμο της εργάσιμης ημέρας κατά την οποία πραγματο¬ 
ποιήθηκαν με την έκδοση επιταγής εκ μέρους του προκα- 
λέσαντος τη βλάβη. Αν δεν υπάρχει συμφωνία για την τα¬ 
κτοποίηση της διαφοράς μεταξύ των ενδιαφερομένων, 
τότε η διαφορά μπορεί να παραπέμπεται, με τη σύμφωνη 
γνώμη όλων των ενδιαφερομένων, σε τριμελή επιτροπή 
διαιτησίας που συγκροτείται από την Τράπεζα της Ελλά¬ 
δος και απαρτίζεται από στελέχη της και συγκεκριμένα 
από το Δικαστικό Σύμβουλο της Τράπεζας της Ελλάδος, 
τους Διευθυντές Συναλλάγματος, Γενικής Επιθεώρησης 
Τραπεζών και Νομισματικής Πολιτικής και Τραπεζικών Ερ¬ 
γασιών ή τους αναπληρωτές τους. Η παραπομπή στην Επι¬ 
τροπή Διαιτησίας δεσμεύει τους ενδιαφερόμενους να μην 
επιδιώξουν τη δικαστική επίλυση των διαφορών τους. Οι 


αποφάσεις της Επιτροπής είναι δεσμευτικές για τα ενδια¬ 
φερόμενο μέρη. 

7. Οι εταιρίες διαμεσολάβησης θα τηρούν τα προβλεπό- 
μενα από το Νόμο λογιστικά βιβλία. Η Τράπεζα της Ελλά¬ 
δος δύναται να ελέγχει τα λογιστικά βιβλία των εταιριών 
διαμεσολάβησης όπως και κάθε σχετικό παραστατικό ή δι- 
καιολογητικό και να ζητεί πληροφορίες για συγκεκριμένες 
συναλλαγές. Οι παραπάνω εταιρίες υποχρεούνται να δια¬ 
τηρούν στο αρχείο τους τα παραπάνω στοιχεία για δύο 
χρόνια. Επίσης οφείλουν να υποβάλλουν στην Τράπεζα 
της Ελλάδος ισοζύγιο τέλους κάθε ημερολογιακού τριμή¬ 
νου καθώς και τον ετήσιο ισολογισμό και τα αποτελέσματα 
χρήσης. 

8. Η Επιτροπή Νομισματικών και Πιστωτικών θεμάτων 
θα δύναται να επιβάλλει ποινές, συμπεριλαμβανομένης 
της αφαίρεσης της άδειας λειτουργίας, για πράξεις ή πα¬ 
ραλείψεις κατά την άσκηση της δραστηριότητας των εται¬ 
ριών διαμεσολάβησης που αντιβαίνουν προς του Νόμους 
και κανόνες λειτουργίας των αγορών συναλλάγματος - 
χρήματος και τις διατάξεις της παρούσας Πράξης. 

9. Η Τράπεζα της Ελλάδος, με μεταγενέστερη Πράξη 
της, θα προβεί στην έκδοση κώδικα δεοντολογίας. 

Β. Ανατίθεται στις αρμόδιες Διευθύνσεις της Τράπεζας 
της Ελλάδος (Διεύθυνση Συναλλάγματος και Διεύθυνση 
Νομισματικής Πολιτικής και Τραπεζικών Εργασιών) ο 
έλεγχος της τήρησης των κανόνων λειτουργίας των παρα¬ 
πάνω εταιριών. 

Γ. Από την παρούσα Πράξη δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΕΥΘΥΜΙΟΣ Ν. ΧΡΙΣΤΟΔΟΥΛΟΥ 

-φ- 

ΑΝ ΑΚΟΙΝΩΣ ΕΙΣ 

Αριθ. Φ.0546/76/ΑΣ461 /Μ.3980 (3) 

Ανακοίνωση για τη θέση σε ισχύ ως προς τη Χώρα μας της 

Διεθνούς Σύμβασης για τα δικαιώματα του παιδιού 

(Νέα Υόρκη 20.11.1989). 

Το Υπουργείο Εξωτερικών ανακοινώνει ότι στις 11 
Μαΐου 1993 έλαβε χώρη η κατάθεση στο Γενικό Γραμμα¬ 
τέα του Ο.Η.Ε. του εγγράφου επικυρώσεως από τη Χώρα 
μας της Διεθνούς Σύμβασης για τα δικαιώματα του παι¬ 
διού, η οποία υπεγράφη στην Νέα Υόρκη στις 20 Νοεμ¬ 
βρίου 1989. 

Η παραπάνω Σύμβαση, η οποία κυρώθηκε από τη Χώρα 
μας με τον υπ’ αριθ. 2101/1992 Νόμο που δημοσιεύθηκε 
στο υπ’ αριθ. 192 Φύλλο της Εφημερίδος της Κυβερνή¬ 
σεως τεύχος Α’ της 2 Δεκεμβρίου 1992 τέθηκε σε ισχύ ως 
προς τη Χώρα μας, σύμφωνα με τη διάταξη του άρθρου 49 
παρ. 2 αυτής, την 10η Ιουνίου 1993. 

Αθήνα, 16 Σεπτεμβρίου 1993 

Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00 έως 13.00 

ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
-ΒΙΒΛΙΟΘΗΚΗ: Σολωμού 51 τηλ . 52.48.188 

■ Για φωτοαντίγραφα παλαιών τευχών στην οδο Σολωμου 51 τηλ.. ύί ' 

-Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25/Το 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ Κ ΥΒΕ ΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

α) Για το Τεύχος Α' Δρχ. 15.000 

β) » » » Β' » 30.000 

γ) » » » Γ » 10.000 

δ) » » » Δ' » 30.000 

ε) » » » Αναπτυξιακών Πράξεων » 20.000 

στ) » » » Ν.Π.Δ.Δ. » 10.000 

ζ) » » » ΠΑΡΑΡΤΗΜΑ » 5.000 

η) » » » Δελτ. Εμπ.& Βιομ. Ιδ. » 10.000 

θ) » » » Αν. Ειδικού Δικαστηρίου » 3.000 

,) » » » Α.Ε. & Ε.Π.Ε. » 200.000 

ια) Για όλα τα Τεύχη εκτός ΤΑΕ-ΕΠΕ » 100.000 

Πληροφορίες: τηλ. 52 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

/ » 250 

» 500 

» 150 

» 10.000 

» 5.000 

.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




